
Kiitokset


Kirjan teksti pohjautuu allekirjoittaneen kokemuksiin ja muistikuviin musiikilliselta matkalta Komutiaan ystävien kanssa. Sen lisäksi olen dokumentoinut kulttuurista ilmiötä, jota kutsuttiin New Weird Finlandiksi.


Teosta varten on haastateltu tässä piirissä vaikuttaneita henkilöitä: Hannu Pelkonen, Raino ”Anssi” Kukkonen, Tero Nieminen, Sami Virtanen, J. Koho, Jukka Nousiainen, Jari Kaukua, Tiitus Petäjäniemi ja Juri Joensuu. Keijo Virtasta en ikävä kyllä ehtinyt haastatella teokseen, joten hänestä tässä on käytetty toisen käden muistikuvia ja tulkintoja. Otteet haastatteluista on erotettu selvästi kirjan tekijän tulkinnoista ja mielipiteistä.


Teokseen ovat antaneet kuviaan bändin keikkoja ja muuta toimintaa tallentaneet Leila Pörsti, Aarni Virtanen, Jarmo Saarti, Hannu Pelkonen ja Anssi Kukkonen. Myös joitakin tunnistamattoman tekijän keikkakuvia on käytetty, todennäköisesti niidenkin kuvaaja löytyy yllä olevasta nimilistasta.


Kiitokset kaikille teoksen tekemiseen ja sen sisältöön vaikuttaneille suuresta panoksestanne. Ilman teitä ei tätä teosta olisi.


Kiitokset myös Suomen tietokirjailijat ry:lle teoksen tekemisen mahdollistaneesta apurahasta ja Arja Juntuselle avusta oikoluvussa.


Jarmo Saarti


Kuopio 1.11.2024









Kohti Komutiaa

… hantien noitia jaetaan tarinankertojiin


(mant-ku, kertovat arvoituksia ja tarinoita


iltatulen ääressä, etsivät syitä huonoon


onneen), laulajiin (ärox-ku, laulavat


ikiaikaisia lauluja taianomaisen


kielisoittimen (panan jux) säestyksellä),


ennustajiin (ulom-ku, selittävät unista


mennyttä, nykyistä ja tulevaa, tuovat viestejä


hengiltä), taikojiin (nukol-ku, "hauskat


miehet", puhuvat eläinten äänillä, kutsuvat


henkiä, ennustavat metsästysonnea pimeässä


kodassa), parantajiin (jisol-ku, "huutavat


miehet", tekevät matkoja aliseen, tuovat


tullessaan onnettomasti kuolleiden sieluja,


imevät sairauksia itseensä) ja rummun eli


kannuksen soittajiin (jolto-ku, viestivät


kannuksilla henkien kanssa). (Joutavainen 2018.)

Tämä kirja kertoo Kheta Hotem -yhtyeen tarinan ja johdattaa lukijansa samalla orkesterin myyttiseen musiikilliseen maailmankuvaan. Yhtyeen taustalla on pitkäaikainen musiikillinen yhteistyö sen jäsenten kesken. Se alkoi aktiivisena jo 1980-luvulla ja on jatkunut aina tähän päivään asti. Elävänä ja muuntuvaisena.

Joensuun ylioppilastalo, kun avattiin,


siellä oli siellä studiossa keikka Hotalla, aika


iso porukka: Jarmo, Anssi, Hannu, Ismo


(Björn), Martti Haila, Mömmön Jouni oli ja


innostui hirveästi meidän touhuista, käytiin


kerran sen luona soittamassakin, tykkäsi


meidän meiningistä. (Kukkonen 2023)

Yhtyeen musiikilliseen maailmaan ovat vaikuttaneet niin suomalainen kansanmusiikki kuin etniseen perinteeseen pohjautuva maailmanmusiikki. Sen lisäksi merkittävinä vaikuttajina ovat olleet blues, rock ja jazz – erityisesti kaikki kokeellisempi ja uutta etsivä musiikki ja sen eri tyylisuunnat.




[image: Kheta Hotem ensimmäisen levynsä aikoihin 2000-luvun alussa – Tero, Keijo, Jarmo, Anssi ja Hannu]


Kheta Hotem ensimmäisen levynsä aikoihin 2000-luvun alussa – Tero, Keijo, Jarmo, Anssi ja Hannu





Henkisenä musiikillisena kotina on ollut vaihtoehtoinen ja performansseihin tähtäävä musiikillinen ja monitaiteinen toiminta. Se on näkynyt sekä äänitteiden kansisuunnittelussa, että erityisesti keikoilla, jossa visuaaliseen näyttävyyteen on panostettu eri tavoin.


Yhtyeen jäsenet ovat myös laajentaneet musiikillista ilmaisuaan sekä esityksillä, kuvataiteella ja kirjallisilla töillä. Näillä on luotu omaa, Komutiaan liittyvää mytologiaa. Performanssit ja erilaisia tiloja ja tapahtumia valtaavat keikkaesiintymiset ovat olleet Kheta Hotemille ominainen tapa luoda taidetta ja tuottaa uutta musiikkia. Lisäksi yhtyeen jäsenillä on ollut kirjallisia ja kuvataiteellisia intohimoja.

Jarmo Saarti oli soittanut Keijon kanssa


ja Khëm oli silloin aktiivinen – Keijo pyysi


Jarmon mukaan ja Hannu tuli sitten jollekin


keikalle mukaan – Terhon Pertti mukana


myös. Keijolla oli vanhoja suomalaisia


runoja, joita se oli säveltänyt. Tämä meni


vielä Keijon ehdoilla ja se oli biisipohjaista


toimintaa. Rytmikuviota ja taustaa tuli tätä


kautta mukaan, suomalaisugrilaiskuvio ja


kurkkulaulu tuli myös tätä kautta. Teron


kautta sitten didgeridoo ja kurkkulaulu, jota


hän kehitti omaksi tyylikseen. Tästä


muotoutuivat Khetan keskeiset elementit.


(Pelkonen 2023)

Yhtyeen historia on sekä tarina musiikin ja taiteellisen luomisen murroksesta että äänitys- ja viestintätekniikan nopean kehityksen ansiota. Kotiäänitysteknologia kehittyi valtavaa vauhtia 1970-luvun alusta lähtien. Äänen käsittelyn ja tuottamisen digitalisoituminen 1990-luvun kotitietokoneiden vallankumouksen myötä avasi uuden maailman laadukkaan ja itsenäisen musiikin tekemiseen ja tuottamiseen sitä haluaville. Samalla ääniteknologisten välineiden, tietoverkkojen ja ohjelmistojen tultua jokapäiväisiksi työkaluiksi, mahdollistui korkeatasoinen kotistudiotoiminta ja laadukkaiden äänitteiden nopea jakelu ympäri maailmaa.

Vuosituhannen vaihdetta, kun lähestyttiin


ja sen yli, sillon oli Keijon kanssa jotain ja


käytiin teatteri Miilun tiloissa, Keijo, minä,


Antti Sadinmaa, Hännikäisen Jouko ja


Nybackan Sami. (Joensuu 2023)

Tieto- ja viestintäteknologioiden digitalisoituminen ja niissä välitettävien erilaisten palveluiden kehittyminen muutti 1990-luvun loppupuolelta alkaen täysin musiikin jakelun ja erityisesti alakulttuurisen musiikin levittämisen koko maailmassa.


Syntyi merkittävä, julkisten ja kaupallisten toimijoiden rinnalla elävä ja kehittyvä kulttuurinen toimijamaailma, jossa on mahdollista kokea, jakaa ja tehdä yhdessä - paikasta riippumattomasti - omanlaistaan musiikkia ja kulttuuria omilla ehdoillaan.


Tämä kirja kertookin Kheta Hotem yhtyeen ja sen jäsenten musiikillisen tarinan lisäksi palan vastakulttuurisen musiikkimaailman ja sen kehittymisen historiaa viime vuosikymmeninä sekä Suomessa että maailmanlaajuisesti.









Matkalla Komutiaan

- Mikä Komutia, missä se on? Rudi oli


kysynyt minulta Saksassa, kun oli huomannut


maininnan ”recorded in Komutia”


lähettämäni cd-levyn paperissa.


- Se ei ole mikään … tai oikeastaan se


vasta onkin … Se on … se mistä äänet


tulevat. (Virtanen 2004, 10 – 11.)

Kheta Hotemin juuret ovat 1980-luvulla. Silloin alkoi tiivis musiikillinen yhteistyö Hannu Pelkosen ja Jarmo Saartin välillä. He olivat tutustuneet toisiinsa jo 1970-luvun loppupuolella oltuaan samalla luokalla lukiossa Kuopiossa. Molempia innoitti erilaisen ja kokeellisen musiikin kuunteleminen ja tekeminen.


Yhteisenä kiinnostuksena olivat sekä musta blues että tuona aikana nopeasti kehittyvä valkoinen rock ja progressiivinen musiikki. Lukioaikana he tutustuivat myös kokeelliseen mustaan jazzmusiikkiin, josta tuli merkittävä tekijä vapaan improvisoinnin osaamisen kehittymisessä myös heidän omassa musiikin luomisessaan.


Matka kohti rajojen hakemista ja rikkomista alkoi jo koulussa. Lukioaikana he alkoivat harrastaa myös kuvallista ja kirjallista ilmaisua julkaisemalla luokkalehteä underground-hengessä, joka tuli suomalaiseen laajempaan tietoisuuteen sekä musiikin, että sarjakuvien ja kirjallisuuden kautta. Samalla alkoi kehittyä heidän performatiivisen taiteen ja hätkäyttämisen estetiikan kokeilut.


Niistä ehkä merkittävin kokonaistaideteos oli koulun luokkaan pahvilaatikoista tehty avaruusasema ja kouluruokalan seinälle perunamuussilla liimatut julisteet, joita muut luokkalaiset ja opettajat ihmettelivät. Mukana ryhmässä oli myös Jaakko Korpisaari, jonka kanssa kokeellisen taiteen tekeminen ja yhteistyö on jatkunut lukiovuosien jälkeen.




[image: Rock-Volga yhtye 1970-luvun lopulla. Kuopion yhteiskoulun lukion luokkalaisia valmistautumassa keikalle. Jarmo Saarti vasemmalla ja Hannu Pelkonen toinen oikealla.]


Rock-Volga yhtye 1970-luvun lopulla. Kuopion yhteiskoulun lukion luokkalaisia valmistautumassa keikalle. Jarmo Saarti vasemmalla ja Hannu Pelkonen toinen oikealla.





Saarti jatkoi vapaan improvisoinnin kokeiluja Kuopiossa. Pelkonen siirtyi puolestaan opiskelemaan Joensuun korkeakouluun (vuodesta 1984 yliopisto). Opintojen lisäksi Pelkonen osallistui aktiivisesti kaupungin musiikki- ja kulttuurielämään. 1980-luku olikin joensuulainen populaarimusiikin uuden aallon kultakausi. Alueelta nousi kansalliseen tietoisuuteen useita yhtyeitä ja paikallinen rock-kulttuuri eli aktiivista vaihetta (ks. esim. Arkko 2018).

Tarkka toisten kopiointi ei enää


kiinnostanut vaan aloin etsiä omaa ilmaisua


… miltä tää kuulostaa ajattelu johti siihen,


että raaputettiin styroksilla mikrofonia ja


pantiin se muovipussiin ja puristeltiin ja


etsittiin kummallisia ääniä, tutkittiin sitä, että


mistä syntyis rytmiä ja mistä ääntä. Varmasti


kivikaudellakin ihmiset hakkasi kiviä ja


löysivät siitä rytmiikan ja kummallisia


ääniä… (Pelkonen 2023)

Valtavirtaan solahtaneiden yhtyeiden lisäksi Joensuuhun kehittyi 1980-luvulla vaihtoehtoisen musiikin esittäjien ja yhtyeiden verkosto, jossa soittajat liikkuivat yhtyeestä toiseen ja harjoittelivat samoilla treenikämpillä.

Hailan Masa tuli kuvioihin mukaan,


hengenheimolainen, samoja aikoja 1985-86,


jolloin valmistuttiin yliopistosta. Tutustuttiin


Joensuussa muihinkin musaa tekeviin, niihin


aikoihin uuden aallon poreilua läpi


yliopistoporukan, kaikenlaista soittajaa,


Jarmo Saarti, minä ja Masa, Kupiaisen


Jaska ja Anssi ydinryhmä – samanhenkistä


porukkaa. (Pelkonen 2023)

[image: Hannu Pelkosen taidenäyttelyn avajaisorkesteri valmistautuu keikkaan 1980-luvun alkupuolella Joensuussa. Anssi Kukkonen toinen vasemmalla uuden uusi Roland SH-101 syntikka kainalossaan.]



Hannu Pelkosen taidenäyttelyn avajaisorkesteri valmistautuu keikkaan 1980-luvun alkupuolella Joensuussa. Anssi Kukkonen toinen vasemmalla uuden uusi Roland SH-101 syntikka kainalossaan.





Raino ”Anssi” Kukkonen tuli samoihin aikoihin opiskelemaan Joensuuhun, ja hän sekä Hannu Pelkonen alkoivat harrastaa yhdessä musiikkiin ja kulttuuriin liittyvää toimintaa. Samalla he aloittivat tutustumisen eri musiikillisiin tyylilajeihin ja soitinteknologioihin. He järjestivät myös soitannollisia happeningeja ja ryhtyivät aktiivisen kulttuurityön, johon kuului mm. keikkojen järjestämistä ja DJ-toimintaa.

Joensuun yo-kunnan joku liikuntapäivän


iltabileet, kulttuuriyhdistys Aino mukana,


happening, jossa oli mun syntikka ja Hannu


esitti no-teatteria. 1980-lunvun puolivälin


jälkeen, mullakin oma syntikka käytössä.


Tehtiin oma päättymätön filmiluuppi ja yksi


sivari, sivarivaatteissa suoritti itsensä


tyydyttämisesityksen, joka ei onnistunu.


Projektorin filmi juuttui ja filmi paloi läpi ja


sulake paloi ja esiintyjä totesi, ei ota eteen ja


heitti pornolehden yleisöön ja maine kasvoi


tempauksesta – tykättiin tehdä tempauksia.


(Kukkonen 2023)

Kukkonen kiinnostui myös syntetisaattoreista, jotka kehittyivät 1980-luvulla nopeasti uusien äänisignaalin muokkaukseen liittyvien tekniikoiden myötä. Komponenttien halpeneminen ja massatuotanto alensivat näiden soitinten hintoja niin, että vähävaraisten opiskelijoidenkin oli mahdollista hankkia niitä käyttöönsä.




[image: HOTA valmistautuu keikkaan 1980-luvun puolivälissä Joensuussa. Jarmo virittelee tabloja.]


HOTA valmistautuu keikkaan 1980-luvun puolivälissä Joensuussa. Jarmo virittelee tabloja.





Näinä aikoina syntetisaattorit haastoivat jopa sähkökitaran keskeisimpänä populaarimusiikin soittimena. Tämä johtui pitkälti siitä, että hankalasti hallittavat ja ohjelmoitavat syntetisaattorit saivat rinnalleen helposti ohjattavia ja ohjelmoitavia malleja. Lopullinen muutos oli laiteiden sisäisten muistien laajeneminen. Tämä yhdistettynä sekvensserien ja rytmikoneiden integroitumiseen soittimiin teki niistä työasematyyppisiä työkaluja, joiden avulla yksi soittaja pystyi periaatteessa toimimaan orkesterina.

Olin käynyt Turussa ja ostanut Ornette


Colemanin Dancing in your head levyn ja


tulin yöjunalla, menin kotiin aamu 7:ltä ja


kuuntelin ekan puoliskon. Se iski niin kovaa,


että istuin vaan monttu auki ja kuuntelin että,


mitä tää on ja menin sitten herättämään


Anssin ja sanoin, nyt kuunnellaan tätä ja


Anssilla sama kokemus, juotiin kahvia ja


kuunneltiin levyä ja todettiin, että meidän


pitää perustaa bändi. Se oli vuonna 1983.


(Pelkonen 2023)

Toinen juonne orkesterin kehityksessä nousee Jarmo Saartin ja Keijo Virtasen musiikillisesta ja kirjallisuuteen liittyvästä yhteistyöstä, joka sekin alkoi 1980-luvulla. Saarti muutti Jyväskylään opiskelemaan ja tutustui siellä Virtaseen, joka oli töissä yliopiston kirjallisuuden laitoksella.


Molemmat olivat kiinnostuneita sekä musiikista, että eri kulttuurien musiikki- ja kansanperinteestä, joten varsin pian he alkoivat myös musisoida yhdessä. Mukana oli myös Hannu Virtanen, Keijon veli. Tosin tässä vaiheessa tämä musisointi ei ollut vielä vakituista vaan vasta uuden musiikillisen pohjan ja linjan hakemista. Molemmilla oli myös vahva bluestausta, joka sekin kuului ja tuntui Keijon ja Jarmon yhteistyössä myöhemmin useilla äänitteillä ja keikoilla.


Jyväskylässä oli ollut jo pitkään aktiivinen bluesyhteisö, joka järjesti keikkoja ja toi paikkakunnalle esiintymään sekä kotimaisia, että ulkomaisia esiintyjiä. Sen lisäksi paikkakunta oli ollut suomalaisen kevyen musiikin avantgardetapahtumien keskiössä jo 1960-luvulta alkaen. 1970-luvun punk ja uusi aalto -kulttuuri herätti myös Jyväskylässä aktiivisen uuden musiikin tekemisen 1980-luvulla.


Lisäksi alueella oli ollut jo pitkään kansanmusiikin ja sen uuden, maailmanmusiikkiin suuntautuneen aallon muusikoita ja yhtyeitä. Yliopiston humanistiset ja perinnetieteet ja alueen monipuolinen musiikkikoulutus ruokkivat tätä kehitystä omalla panoksellaan. Seudun kulttuurielämä oli vilkasta ja sulautti yhteen useita eri musiikin lajeja ja tutustutti muusikoita toisiinsa.


Virtanen oli ollut myös kiinnostunut buddhalaisuudesta ja itämaisista kulttuureista jo pitkään. Hän oli matkustanut ystävänsä Pekka Maitreya Airaksisen kanssa Intiaan ja tutustunut siellä intialaiseen taiteeseen ja musiikkiin (ks. Maitreya 2021). Sitarin soitto ja sen kielen venyttämisen tekniikat olivat puolestaan vaikuttaneet hänen blueskitaransoiton käsitykseensä. Veli Hannu Virtanen oli puolestaan erikoistunut itäiseen buddhalaisuuteen, joten Kaukoidän kulttuureiden vaikutus oli vahva heti musiikillisen yhteistyön alussa tässä jyväskyläläisessä virrassa.





[image: Khëm 1990-luvulla Kuopiossa mökkisessioissa. Pertti Terho, Keijo Virtanen ja Jarmo Saarti.]



Khëm 1990-luvulla Kuopiossa mökkisessioissa. Pertti Terho, Keijo Virtanen ja Jarmo Saarti.





Keijo tutustui tuvalaiseen kurkkulauluun ja opiskeli sen eri tekniikoita. Kurkkulaulusta muodostuikin yksi keskeinen elementti Kheta Hotemin musikaaliseen työkalupakkiin. Yhtyeen jäsenistä usea opetteli ainakin alkeet ja Tero Nieminen kehitti kurkkulaulusta ja siihen liittyvästä huutolaulusta oman tekniikkansa. Tästä alkoi vähitellen kehittyä yhtyeelle oma tyylilajinsa, jossa moniäänisesti laulettu kurkkulaulu sen eri äänialoilla sekoittui Teron huutolaulunomaiseen ja onomatopoeettiseen ilmaisuun.

… Tuvan-kurkkulaulussa on kolme laajalti


tunnustettua tyyliä: höömei, yleistermi, joka


viittaa myös "pehmeään" tyyliin, jossa on


hajaantuneet harmoniset äänet perusdroonin


yläpuolella; sygyt, selkeä pillimäinen


melodia dronen yläpuolella; ja kargyraa,


matala murina, jossa on runsaasti


pohjasävyjä. Borbangnadyria (tai


borbannadir; "rullaa") sykkivällä


harmoniikalla ja ezengileeria, joka jäljittelee


ratsastajan saappaita lyövän jalusteisiin,


jotkut tutkijat kutsuvat tyyleiksi ja toiset


alatyyleiksi. (Pegg 2015.)

Keijo Virtanen hallitsi höömei-tyylistä sekä ylä-ääniä käyttävät sygytin että matalia ääniä tuottavan kargyraan. Nieminen erikoistui alaääniä tuottavaan tyyliin, joka tuki hyvin hänen didgeridoolla tuottamaa äänimaailmaa. (Ks. höömeistä enemmän Höömei 2007, kurkkulaulusta Suomessa ja sen suhteesta blues laulajiin Heikkilä 2017.)




[image: Keijo Khëmin harjoituksissa 1990-luvulla.]


Keijo Khëmin harjoituksissa 1990-luvulla.





Seuraavassa taulukossa on esitetty näiden eri juonteiden tärkeimmät kokoonpanot. Osa niistä toimii edelleen, osa jäi hyvinkin lyhytaikaiseksi musiikillisen tyylin etsimisen ja eri tyylilajien testaamisen aikoina. Näille oli myös tyypillistä se, että soittajat vaelsivat kokoonpanosta toiseen ja joskus tästä syntyi uusia kokoonpanoja tyylien kehittyessä ja vakiintuessa kullekin yhtyeelle ominaiseksi tavaksi esittää, luoda ja tehdä musiikkia.


Kheta Hotem (2003-)





	Jyväskyläjuonne

	

	Kuopiojuonne

	

	Joensuujuonne





	Keijo ja hänen erilaiset kokoonpanot (1951-2022)

	

	Eri rock- ja blueskokoonpanot (1976-)

	

	Asmo (19811982)





	Khëm (1992)

	

	KiSa (2000- )

	

	Vakka-Suomen rytmikuninkaat = Rhythm Kingz of Bushel-Finland (1981-)





	Alpha Resonance (2002)

	

	Akisa (2000-)

	

	Homo (1983)





	Crystal Tower (2002-)

	

	JuKiSa (2002-)

	

	HOTA (1984-)





	

	

	

	

	HOTAPlus (1990-)





	

	

	

	

	Shabba &Punjabee (1990-)





	

	

	

	

	E2Tron (2000-)







Kheta Hotem sukupuu


Kheta Hotem syntyi lopullisesti 2000-luvun alussa. Sysäyksen tälle antoi Keijo Virtasen ja Pertti Terhon Khëm-orkesteri. He olivat yhdistäneet kurkkulauluharrastuksensa tuoman taidon suomalaiseen kansanmusiikkiin ja kehittäneet siitä omanlaisensa musiikkityylin ja ohjelmiston. Se perustui paljolti suomalaiseen kansanlaulu- ja runoperinteeseen ja yhdistivät siihen itämaista perinnettä ja Keijon sävellyksiä.


Keijo pyysi Jarmoa ja sittemmin myös Hannua mukaan orkesterin esiintymisiin. Tämän kokoonpanon ehkä merkittävin keikka oli Jyväskylän kaupungin vuosituhannen 2000 vaihtumiskonsertissa, jossa he esittivät Jokamies-kokonaisuuden. Sen pohjalta ilmestyi vuonna 2017 samanniminen CD-levy.




[image: Khëm äänittämässä Jokamies levyä Kuopiossa kesällä 2006 Saartin kotistudiossa.]


Khëm äänittämässä Jokamies levyä Kuopiossa kesällä 2006 Saartin kotistudiossa.





Yhtye teki vuosituhannen alussa useita keikkoja, joista tärkeimmät Pekka Airaksisen buddhalaisuuden keskuksissa. Pertti Terhon jäätyä pois aktiivisesta kokoonpanosta ja Tero Niemisen tultua mukaan syntyi vuoden 2003 aikana Kheta Hotem. Mikään entisistä orkestereista ei koskaan lopettanut virallisesti toimintaansa, ja uusia yhteistyömuotoja perustettiin aina tarpeen mukaan. Bändien ja niiden nimien luominen on keskeinen osa improvisoitua ja komutialaista musiikin tekemistä ja esittämistä.


Aktiivisen Kheta Hotemin taustalla voidaankin nähdä kolme kulttuurista juonnetta. Yksi oli Keijo Virtasen edustama suomalaisen, tuvalaisen ja buddhalaisen kansankulttuurin ilmentymä. Siinä erityisesti kurkkulaulu oli keskeinen tekijä Kheta Hotemin perussoinnin muodostamisessa. Virtasen jyväskyläläiset verkostot toivat sittemmin Kheta Hotemin Yläkaupungin Yö-festivaalin keikoille runsaasti paikallisia muusikoita ja taiteilijoita.

Meillä oli Vapaa niminen yhtye, jossa oli


Tiitus ja Joel Kivelä ja jotenkin Keijo tuli


siihenkin mukaan. (Koho 2023)


[image: ]


Toinen oli kuopiolainen free-improvisointi, joka alkoi Hannu Pelkosen ja Jarmo Saartin 1970-luvun kokeiluista ja joka jatkui heidän yhteistyössään ehkä tärkeimpänä elementtinä. Tämä improvisointi oli alkanut jo lukioaikana Hannun vieraillessa Jarmon silloisen koulubändin harjoituksissa. Siellä alkoi myös heidn yhteisen musiikin äänittäminen.


Tämä free-improvisointi kehittyi jatkuvaksi toiminnaksi 2000-luvulla Saartin alkaessa kehittää omaa studiotaan. Tavaksi tuli, että sessioita järjestettiin aina kun niihin oli mahdollisuuksia, ja soittajiksi kutsuttiin kulloinkin paikalle pääseviä muusikoita, jotka olivat kiinnostuneita vapaasta soittamisesta.




[image: Free improvisointisessio Kuopiosta 2000-luvun alusta. Hannu Pelkonen soittaa saksofonia, Anssi Kukkonen syntetisaattoreita. Basossa Heikki Kinnunen ja kitarassa Jouni Juntunen. Kinnunen oli merkittävä mentori Pelkoselle ja Saartille jazzimprovisointiin jo lukiovuosista alkaen.]


Free improvisointisessio Kuopiosta 2000-luvun alusta. Hannu Pelkonen soittaa saksofonia, Anssi Kukkonen syntetisaattoreita. Basossa Heikki Kinnunen ja kitarassa Jouni Juntunen. Kinnunen oli merkittävä mentori Pelkoselle ja Saartille jazzimprovisointiin jo lukiovuosista alkaen.





Saarti piti yllä ja kehitti tätä kuopiolaista improvisointilaboratoriotaan ja merkittävin saavutus tässä oli AKISA-yhtye ja sen kaksi julkaistua vapaan improvisoinnin äärimmilleen kehittänyttä levyä Passover (2006) ja Distant Phone (2007) (Saarti 2013).

Actually, the dichotomy of lo-fi jazz and


crazed noise is so sharp it gives Passover a


weirdly schizophrenic quality. I've listened to


this maybe 10-15 times, and sometimes I


remember it as an above average free-jazz


rec in a low-rent ESP mode (even hear a few


Marzette Watts-like moments here and


there), other times all that sticks are the 5-to-


10 abandoning moments in which choking


sax, sandpapery electronics (I think), and the


distorted screams of a what sounds like a


half-human/half-seal create an explosion of


distressed speaker-destruction. I think "Jesus


in the midst of wolves" (linked below) is the


best example of this oddly beguiling


yin/yang, starting as an echoey piece of


minimal improv, adding a few saws and


creaks, and eventually building to a earkilling


 din that sounds like some kind of


being not having the greatest of days.


This isn't to say that the more, uh,


conventional jazz passages here aren't


worthy of time too - subtract the little peaks


of freak-out and Passover would still be an


excellent chunk of basement-locked skronk -


but Passover's insane bumps jut Akisa into


its own strange, toxic realm... (MM 2006.)

Kolmas oli Kukkosen, Pelkosen ja Saartin joensuulainen vapaan improvisoinnin ja äänitystekniikan kokeiluihin erikoistunut verkosto. Siinä merkittävimmät orkesterit olivat HOTA ja Vakka-Suomen rytmikuninkaat – Rhythm Kingz of Bushel-Finland, joista jälkimmäisellä nimellä julkaistiin useita blues- ja gospelpohjaisia äänitteitä samaan aikaan kuin Kheta Hotemin levyjä. Näin myös Virtasen, Pelkosen ja Saartin bluesharrastus näkyi Kheta Hotemin yhteistyössä.




[image: Hannu Pelkonen soittaa sähkörumpuja sessioissa Helsingissä 1990-luvulla.]


Hannu Pelkonen soittaa sähkörumpuja sessioissa Helsingissä 1990-luvulla.

Even better is the mysterious Keijo


Virtanen. He’s a Finnish axe-master who has


one foot in his country’s experimental scene


(Avarus, Kemialliset Ystävät, etc.) and the


other, believe it or not, in Marin County


circa 1971. Rhythm Kingz of Bushel Finland,


Virtanen’s second and latest release for Fire


Museum, takes Hot Tuna’s LSD-spiked


country blues and gets it even higher. We’re


talking stoners in flying saucers obsessed


with Skip James and Robert Johnson.


Interestingly enough, Rhythm Kingz’s


cracked folk isn’t all that different from the


Sun City Girls’ latest tour, where the Bishop


brothers paid tribute to their late drummer


Charles Gocher by reimagining their entire


oeuvre as modern alternative folk. So yeah,


we’ve come full circle. (Farrar 2008.)

[image: Vakka-Suomen Rytmikuninkaat keikalla vuoden 2015 Folklandiassa]


Vakka-Suomen Rytmikuninkaat keikalla vuoden 2015 Folklandiassa





Levy arvosteltiin myös WIRE lehdessä syksyllä 2008 (Rhythm Kingz of Bushel Finland 2008).) Myös Kulttuurivihkojen Ville Forss piti yhtyeen levyistä.

Vakka-Suomen rytmikuninkaiden parin


vuoden takainen levy Topatut alamaiset oli


herkullinen satsi likaista ja minimaalista


bluesia. Kheta Hotem -yhtyeen keskeisistä


tekijämiehistä koostuvan yhtyeen uusin


tuotos Rutabaga Blues (Ikuisuus, 2011, CD-


R) jatkaa samoilla linjoilla, muttei


kuitenkaan yllä samalle tasolle. Siitä tuntuu


puuttuvan jotain, kenties se Topattujen


alamaisten ilkeänpuoleinen, rähisevä


pohjavire. Rutabaga Blues on toki lystiä


kuunneltavaa, mutta jonkinlaisia kohokohtia


jää kaipaamaan. (Forss 2011.)

Keijo Virtasen bluesharrastus alkoi syventyä 2000-luvulla. Hänellä oli useita kokoonpanoja, joista keskeisimmäksi yhtyeeksi mudostui jyväskyläläinen Rambling Boys. Siinä soittivat J. Koho, Jukka Nousiainen, Keijo Virtanen, Sami Virtanen ja Sini Suvanto. Tämä kokoonpano julkaisi useita äänitteitä sekä yhtyeenä, että erilaisissa pienemmissä kokoonpanoissa. Yhtyeen jäsenet olivat kiinnostuneita myös vapaasta improvisoinnista ja Keijon kautta he tulivat myös Kheta Hotemin keikoille.

Based in Jyväskylä, Finland, Keijo


Virtanen is somewhat of a legend in the


Finnish psych scene. His music is often based


in ambient and drone, and incorporates -


beside of electronic devices - weird


traditional folk instruments from around the


world. Keijo is also renowned for his throat


singing skills, plus when he's not throat


singing and actually forming words - a


strong, nasal voice that makes his songs


unique and bizarre. His roots and influences


are traditional world music, American


Appalachian folk, jazz - and drone. This book


offers a representative collection of those


"actually formed words". (Virtanen 2014.)

Keijo kirjoitti tuona aikana jatkuvasti uusia laulujen sanoituksia, joista merkittävin osa oli blueshenkisiä sekä sisällöltään, että rakenteeltaan (Virtanen 2014). Virtanen ja Saarti alkoivatkin esiintyä blues-duona keikoilla ja julkaisivat nimellä Keijo & Jarmo useita perinteistä bluesia sisältäviä äänitteitä.


Niille ovat tyypillistä minimalistinen soitinnus ja sävellys ja Keijon synkät blues-sanoitukset. Näitä äänitettiin sekä Keijon luona Jyväskylässä, että Jarmon Kuopion studiossa. Kokoonpano julkaisi myös yhdellä äänitteellä versioita Keijon ihaileman Woody Guthrien tuotannosta.

Keijo & Jarmo – Along the Sun and the Rain


Sounds like listening to a pair of goblins


covering The Stooges and/or Canned Heat


Live under cover of night. Keijo (not to be


confused with Keiji of the Haino variety) is a


legend in the Finnish underground, the


Finnish "master of psychfolkdroneblues". On


this duo with another Finnish musician,


Jarmo, there is the appealing twang of


imperfectly tuned guitar bluesing it around a


vocal, and sometimes loose drums and


harmonica come in. (Allan 2020.)

[image: Keijo & Jarmo blueskeikalla Jyväskylässä vuonna 2015.]



Keijo & Jarmo blueskeikalla Jyväskylässä vuonna 2015.

Jyväskyläläiskitaristi Keijo Virtasen (mm.


Kheta Hotem, Free Players ja Rambling


Boys) on tehnyt folk- ja kantribluesprojekteja


sooloartistina vuodesta 2008 lähtien sekä


duojulkaisuja yhteistyössä kitaristi-basisti-


perkussionisti Jarmo Saartin kanssa.


(Bluesnews 2024.)

Oman lisäjuonteensa Kheta Hotemin loppuajan kehitykseen toivat nämä Keijo Virtasen jyväskylälaiset improvisointikokeilut ja yhtyeet. Tätä kautta erityisesti Jyväskylän Yläkaupungin Yö –keikoille tuli lukuisia jyväskyläläisiä nuoria vapaasta improvioinnista kiinnostuneita ja sitä harrastavia soittajia ja muita taiteilijoita.

… musiikissakin jotain hauskaa on,


radiosta tuli Avaruusromua, joka oli, hei


musiikki voi olla tällaistakin ja lisäksi kaikki


coolit tyypit tekee musiikkia. (Petäjäniemi


2023)


[image: ]


Tämän myötä Kheta Hotem käytännössä laajeni näillä keikoilla monitaiteelliseksi free-improvisointia harjoittavaksi big bandiksi. Samalla keikkojen tuottama musiikillinen maailma alkoi jonkinverran erityä ydinryhmän äänityssessioiden tuottamasta musiikillisesta maailmasta. Kheta Hotemille muodostui kaksi selkeää, mutta erillistä identiteettiä: pienen ydinryhmän intiimit esiintymiset ja äänitteet, ja laajat keikkakokoonpanot ja ameebamaisesti elävät ja muotoutuvat happening-tyyppiset esitykset.

Jyväskylässä tiloja oli, paikkoja,


treenikämppiä ja saleja, joihin pystyi vaan


kävelemään tai soitti jollekin ja sai luvan ja


Ilokivi ja Vakiopaine, jossa ihmiset tapasi ja


Ilokivi keikkapaikka. Sen kokoseks


kaupungiks yllättävän paljon kaikkea, mutta


sen verran vähän, että kaikkiin meni.


(Petäjäniemi 2023)

[image: Tanssiryhmällä laajennettu Kheta Hotem Jyväskylässä.]



Tanssiryhmällä laajennettu Kheta Hotem Jyväskylässä.

